Heybetula Axundzade
Mele Heybetula Axundzade (bi peşto: هیبت الله آخندزاده) an jî Hîbetula Axunzade (peşto: هیبت الله آخندزاده) meleyekî efxanî ye ku rêberê bilind ê Mîrîtiya Efxanistanê ye di nav rejîma Talîbanê ya ku ji aliyê dewletên navneteweyî ve nayê naskirin. Axundzade di êrîşa leşkerî ya sala 2021an de Talîban li dijî hikûmeta Efxanistanê serketî kir - di dema ku vekişîna Dewletên Yekbûyî hîna didomiya - paşê bû hikûmdarê mutleq ê Efxanistanê û hikûmetek îslamî ya totalîter ferz kir. Hikûmeta wî ji ber binpêkirinên berfireh li ser mafên mirovan, di nav de mafên jin û keçan ên kar û xwendinê de tê ji pir hikûmetên welatên din û rêxistinên mafên mirovan di cîhanê de rexne kirin. Bi fermana Axundzade, rêveberiya Talîbanê rê neda ku piraniya keçên ciwan vegerin xwendina dibistana navîn. Di Tîrmeha 2022an de, dema ku beşdarî kombûneke olî li paytextê Kabûlê bû, Axundzade daxwazên civaka navdewletî li ser hikûmeta xwe şermezar kir û herwiha red kir ku her axaftin an lihevkirinek li ser "sîstema wî ya îslamî" ya rêvebirinê were gotin.